[{"text_idx": "#000001", "text": "Bydd ti\u0302m Gorwelion yn darlledu sesiynau o bump lleoliad eiconig i\u2019r sin gerddoriaeth yng Nghymru yn ystod yr wythnos gan ddathlu eu ro\u0302l hanfodol wrth feithrin y genhedlaeth nesaf o dalent cerddorol."}, {"text_idx": "#000003", "text": "Mae\u2019r artistiaid sy\u2019n perfformio yn y sesiynau yn cynnwys cerddorion sy\u2019n dod i\u2019r amlwg o sawl genre gwahanol."}, {"text_idx": "#000007", "text": "Yn ogystal a\u0302\u2019r perfformiadau, bydd rhaglenni dogfen bach am y lleoliadau i\u2019w gweld ar gyfryngau cymdeithasol."}, {"text_idx": "#000008", "text": "Lleoliadau\u2019n cefnogi a thyfu talent"}, {"text_idx": "#000009", "text": "\u201cRydyn ni wedi bod yn gwylio\u2019n ddiymadferth tra bod Covid-19 wedi cadw lleoliadau a theatrau ar gau, gan gadw cymunedau sydd angen ei gilydd ar waha\u0302n, gan ein cadw rhag gwylio, cefnogi a thyfu talent yng Nghymru, a\u2019n cadw rhag budd iechyd, lles a thwf personol y mae cerddoriaeth yn dod inni gyd\u201d meddai Bethan Elfyn, Rheolwr Prosiect Gorwelion."}, {"text_idx": "#000011", "text": "Mae nifer o\u2019r artistiaid sy\u2019n perfformio wedi pwysleisio pwysigrwydd y lleoliadau annibynnol hyn i ddatblygiad eu gyrfaoedd."}, {"text_idx": "#000012", "text": "\u201cRwy\u2019n credu bod lleoliadau annibynnol mor bwysig. Chwaraeais yn Queen\u2019s Hall, Arberth flynyddoedd a blynyddoedd yn o\u0302l, pan oeddwn yn cychwyn\u201d meddai Rona Mac, o Sir Benfro."}, {"text_idx": "#000013", "text": "\u201cRwyf wedi gweld gigs gwych yma fel Ben Howard, a Lucy Rose, ac yn ei gig codais ar y llwyfan gyda hi i ganu a downsio! Ni fyddech yn cael hynny mewn lleoliad mwy. Mae hefyd yn gyfle i chwarae \u2013 ac mae lleoedd fel Queens Hall yn anhygoel, yn arbennig iawn! \u201d"}, {"text_idx": "#000014", "text": "Bydd gan Gorwelion westeion hefyd yn perfformio sesiynau cartref, yn siarad am eu profiadau yn gwylio neu\u2019n perfformio sioeau mewn theatrau, clybiau a lleoliadau cerddorol ledled Cymru, gan gynnwys bandiau roc Holding Absence, Funeral For A Friend, a Junior."}, {"text_idx": "#000015", "text": "Mae Gorwelion hefyd yn chwilio am straeon y cyhoedd am leoliadau annibynnol: beth yw eich hoff leoliadau cerddorol Cymreig? Beth yw eich hoff brofiadau mewn lleoliadau cerdd? Bydd y straeon hyn yn cael eu rhannu ar draws cyfryngau cymdeithasol trwy gydol \u2018Wythnos Lleoliadau Annibynnol\u2019."}, {"text_idx": "#000016", "text": "Bydd sesiynau\u2019n cael eu darlledu trwy gydol yr wythnos ar wefan Gorwelion \u2013 am hanner dydd bob dydd rhaglen arbennig gyda sesiynau a rhaglenni dogfen byr am y lleoliadau. Fe fydd y sesiynnau hefyd yn cael eu darlledu ar BBC Radio Cymru a BBC Radio Wales, ac ar BBC 6Music gyda Tom Robinson."}]